**קרינת השמש**

**⏴ במבט חדש לכיתה א**

**היקף יחידת הלימוד:** 1 שעור

**עמודים:** 107 - 108

# מטרות

* התלמידים יסבירו את חשיבות השמש לאדם, לבעלי חיים ולצמחים.
* התלמידים יסבירו שקרינת שמש חזקה עלולה לפגוע בבריאות.
* התלמידים יתארו דרכים להתגוננות מפני קרינת שמש חזקה.

**היערכות לשיעור**

* להכין כרטיסי מילים: **קרינה, צל, שמשיה, להתגונן**
* מומלץ לקרוא את ההבהרות המתודיות המתייחסות לנושאי הלימוד במדריך למורה, עמודים 74 - 77.

**מהלך השיעור (ראו בעמודים הבאים).**

# מהלך השיעור:

| **מרכיבי מעגל הלמידה** | **פעילויות** |
| --- | --- |
| פתיחה | יחידת לימוד זו תעסוק בחשיבות השמש לאדם, לבעלי חיים ולצמחים ובדרכים להתגוננות מפני קרינת שמש חזקה.  המורה מספרת בכיתה שהיא ראתה פרסומת שממליצהלאנשים להתנהג **חכם בשמש**  שואלים:   * למה הכוונה להיות חכם בשמש? * כיצד מתנהגים חכם בשמש? * למה חשוב להתנהג חכם בשמש? |
| התנסות | קוראים את קטע המידע **כיצד אנחנו מתנהגים בקיץ?** עמוד 106 ועונים על הפעילות.  קרינת שמש חזקה היא אחת מהתופעות המאפיינות את הקיץ.  קטע המידע מתייחס לתועלת שמפיקים היצורים החיים מהשמש אך גם לנזק שקרינת השמש עלולה לגרום. השמש מתוארת כפולטת קרינה של אור וחום. קרינה זו הכרחית לחיים על פני כדור הארץ: כשיש אור אפשר לראות (נלמד בפרק חוש הראיה), הצמחים יכולים לגדול ולהתפתח. הודות לשמש לא קופאים מקור. לקרינת השמש יש גם השפעה מזיקה. קרינת השמש גורמת נזק לרקמות בגופנו ולהתייבשות של צמחים, של בעלי חיים ושל בני אדם.  **מיון אמצעים (פתרונות טכנולוגיים)**  מקריאים בקול את הקטע ומבקשים מהתלמידים להביע בתנועה את כל הפעולות שצריך לעשות כדי להתגונן מפני קרינת השמש. |
| המשגה | קוראים את קטע המידע שבעמוד 109.  משימה זו נועדה לאפשר לתלמידים להעמיק את הבנתם באשר להתמודדות של בני האדם עם קרינת השמש. התלמידים מתבקשים לייעץ לטלי ולעמרי איזה ציוד כדאי שייקחו עמם כשהם יוצאים לים. כך התלמידים ממיינים את האמצעים המובאים במחסן הפריטים ולומדים על דרכי ההתמודדות. השאלה האחרונה במשימה זו עוסקת בשמירה על הניקיון בחוף, ומטרתה לעודד את התלמידים לשמור על הסביבה נקייה ובריאה.  חשוב לציין שרוב האמצעים הם פתרונות טכנולוגיים שהאדם פיתח ויש להשתמש בהם כדי למנוע את נזקי השמש לבריאות שלנו: למשל: חולצה, כובע, משקפי שמש, מסנן קרינה, שמשיה, ועוד.  **למידה בתנועה**  מתאמנים בסגנונות שחייה - תנועות הידיים בשחיית חזה ובשחיית חתירה. |
| יישום | תולים את כרטיסי המילים שלמדנו קרינה, צל, שמשיה, להתגונן ומבקשים לחבר משפטים עם המילים.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) לספר הדיגיטלי, עמוד 114 למשימה   **חכמים בשמש**. במשימה זו התלמידים עונים על פעילויות בחוֹבֶרֶת הַפְעָלָה להתנהגות נכונה בשמש.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (מנויים) למשימות הבאות:   **קיץ- בעיה מחפשת פתרון**. המשימה עוסקת בטכנולוגיה כמגבירה את יכולתו של האדם בהקשר לצרכים שיש לאדם בעונת הקיץ ולפתרונות הטכנולוגיים שנותנים מענה לצרכים האלה.  **האם שתיתם כבר מים היום?** המשימה עוסקת בחשיבות השתייה בקיץ, מביאה למודעות אודות כמות המים שהם שותים ולשינוי הרגלים |
| סיכוםורפלקציה | אילו דברים חדשים למדתי בשיעור?  תנו דוגמאות לפתרונות טכנולוגיים בהם משתמשים למניעת נזקי השמש?  מה היה הכי מעניין?  מה עוד הייתי רוצה ללמוד? |